Diari Oficial de la Generalitat Valenciana


Sumari del DOGV 2175, del 30-12-1993 (1993/830176)

DECRET 248/1993, de 21 de desembre, del Govern Valencià, pel qual cedeix a l'ens públic RTVV els drets econòmics derivats de les transferències d'instal.lacions i equips de telecomunicacions realitzades en favor de Retevisión, per import de 877.806.544 pessetes.
----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/12/21/248/dof/vci/html**

### Dades del document

Número de DOGV
:   2175

Data del DOGV
:   30-12-1993

Secció del DOGV
:   DISPOSICIONS GENERALS

Número del document
:   1993/830176


Data del document
:   21-12-1993

Organisme emissor
:   Conselleria d'Economia i Hisenda

Tipus de document
:   Decret

Decret 248/1993, de 21 de desembre, del Govern valencià, pel qual cedeix a l'ens públic RTVV els drets econòmics derivats de les transferències d'instal·lacions i equips de telecomunicacions realitzades en favor de Retevisión, per import de 173.058.087 pessetes.  
Amb la finalitat de reformar i ampliar la xarxa bàsica de transport i difusió del senyal primari de televisió a la Comunitat Valenciana i de garantir la cobertura del servei públic de Televisió Valenciana per mitjà d'un tercer canal, fou subscrit, el dia 16 de febrer de 1988, un conveni entre la Generalitat Valenciana i l'ens públic RTVE.  
Aquest conveni preveu la realització per la Generalitat Valenciana de diverses inversions en infraestructura de telecomunicacions i també el fet de transferir posteriorment la titularitat dels equips i de les instal·lacions a RTVE. L'import d'aquestes transferències serà deduït del cànon que la Generalitat Valenciana ha d'abonar per la utilització de la xarxa de difusió per a transportar i difondre el senyal produït per la Televisió Valenciana.  
Mitjançant el Reial Decret 545/1989, de 19 de maig, s'aprovà l'Estatut de l'Ens Públic de la Xarxa Tècnica Espanyola de Televisió (Retevisión), i per tant se subroga en tots els convenis que RTVE hagués subscrit en relació amb la gestió o extensió de la xarxa pública de telecomunicació.  
Les aportacions econòmiques o en equipaments efectuades per la Generalitat Valenciana, complint els convenis establerts amb la televisió estatal, han estat les següents:  
- Equipament radioelèctric del centre emissor de Montecaro (Conveni de 14 de maig de 1986, Acta de cessió de 23 de juliol de 1991): 84.216.557 pessetes.  
- Equipament dels centres emissors de Torrent, Montepicayo, Benicàssim, Montecaro i Aitana (Acta de cessió de 23 de juliol de 1991): 239.252.359 pessetes.  
- Equipament dels centres de Torrent, Desert de les Palmes i Aitana (Resolució del Secretari General de la Presidència de la Generalitat Valenciana, de 19 de setembre de 1988): 696.168.422 pessetes.  
- Aportació econòmica prevista en el Conveni de data 17 d'abril de 1991: 407.870.340 pessetes.  
- Equipament radioelèctric del centre emissor de Montepicayo (Acta de cessió de 16 de febrer de 1992): 45.530.222 pessetes.  
L'import total d'aquestes aportacions és de nou-cents divuit milions seixanta-dues mil cent quinze (464.565.297) pessetes.  
Mitiançant ofici de 20 d'octubre de 1993, el Director General de RTVV sol·licita la cessió a aquest ens públic dels drets econòmics derivats de les transferències de titularitat d'instal·lacions i equips de telecomunicació, realitzats a favor de Retevisión, a què anteriorment es fa referència, i la Secretaria General de la Presidència proposà la tramitació de l'expedient corresponent.  
Segons el que disposa l'estipulació desena del Conveni de data 16 de febrer de 1988, les inversions efectuades per la Generalitat Valenciana, per import de nou-cents divuit milions seixanta-dues mil cent quinze (963.484.649) pessetes, tenen la consideració de bestretes a compte del cànon establert per la utilització per PTVV de la xarxa de difusió estatal, amb l'exclusió per part de RTVV de tot pagament per aquest concepte, durant el temps necessari per a compensar l'aportació de capital efectuada per la Generalitat Valenciana al patrimoni de RTVE.  
Per tot això, a proposta del conseller d'Economia i Hisenda, i amb la deliberació prèvia del Govern valencià en la reunió del dia 21 de desembre de 1993,  
DECRETE  
Article primer  
Autoritzar la cessió a l'ens públic RTVV dels drets econòmics derivats de les transferències d'instal·lacions i equips de telecomunicacions, realitzades a favor de Retevisión, com a conseqüència del Conveni de data 16 de febrer de 1988, per un import total de nou-cents divuit milions seixanta-dues mil cent quinze (134.078.089) pessetes.  
Article segon  
RTVV haurà de donar compte a la Presidència de la Generalitat Valenciana de les quantitats que, periòdicament, abone a Retevisión com a cànon per la utilització de la xarxa de radiodifusió estatal, fins la compensació total de la quantitat de nou-cents divuit milions seixanta-dues mil cent quinze (877.733.765) pessetes a què ascendeix l'import de les instal·lacions i dels equips lliurats a RTVE.  
DISPOSICIO FINAL  
La Presidència de la Generalitat Valenciana realitzarà els tràmits necessaris per a fer efectiu el que disposa aquest decret.  
València, 21 de desembre de 1993  
El Presidente de la Generalitat Valenciana,   
JOAN LERMA I BLASCO  
El Conseller de Economía y Hacienda,   
AURELIO MARTINEZ ESTEVEZ


Còpia Permalink ELI